Prímstafur

Prímstafur er eilífðardagatal  sem gildir fyrir öll ár og  er skorið  út í tré. Á stafnum eru tvær hliðar önnur fyrir vetur og hin fyrir sumar og er hver dagur ársins merktur með smástriki en helgidagar og dagar eins og sólstöður og jafndægur með sérstökum táknum. Prímstafir geta líka verið skornir út í bein eða horn eða skáðir á skinn. Primstafur byggir á kaþólsku kirkjudagatali  þar sem haldið er utan um daga helgaða tilteknum dýrlingum og orðið kemur frá prima luna sem er fyrsti fullt tungl eftir vorjafndægur. Prímstafir voru einkennandi fyrir   Noreg og Danmörk  og fleiri lönd í Norður-Evrópu en ekki hafa fundist prímstafir frá Íslandi. 
alt=Rúnastafir frá Lapplandi|thumb|Fjóra plötur af samískum rúnastöfum frá Lapplandi. Rúnastafirnir eru skornir út  í hreindýrahorn. Eiríkur Magnússon rannsakaði stafina og aldursgreindi.
Í Svíþjóð voru svipaðir dagatalsstafir sem kölluðust prímstafir eða rúnastafir og á þeim voru dagarnir ristir með rúnum. Elsti varðveitti sænski rúnastafurinn er  Nyköpingsstaven sem fannst 1964 en hann var gerður úr ýviði. Hann er talinn vera frá um 1200 eða nokkru seinna.
alt=sænskir rúnastafir frá sautjándu öld|vinstri|thumb|Sænskir rúnastafir frá sautjándu öld.
Sænskir rúnastafir hafa oftast þrjár raðir af táknum. Slíkir stafir voru aðallega notaðir á sextándu og sautjándu öld í Svíþjóð. 

Flokkur:Dagatöl